**TIŠINA JE PREGLASNA**

**Život u ritmu**

Dvanaestogodišnji Josip Komloši svestrani je učenik osnovne škole u Đurđenovcu. Ističe se talentom za sviranje, pjevanje i sport. Razgovaram s Josipom o njegovim nastupima, nagradama, obitelji.

* Razgovarala: Ana Milinković
* **Josipe, na početku našeg razgovora, reci nam nešto o sebi!**

Zovem se Josip Komloši, imam dvanaest godina, učenik sam šestoga razreda u Đurđenovcu, gdje i živim s roditeljima i mlađim bratom.

* **Povod našem razgovoru su izvanškolske aktivnosti kojima se baviš.**

**Pa krenimo redom: Koje instrumente sviraš i kada si počeo sa sviranjem?**

Sviram bisernicu u tamburaškom orkestru Glazbene škole „Kontesa Dora“ Našice. Taj instrument sam počeo svirati s osam godina. Želio sam svirati bubnjeve, ali učenje bubnjeva nije postojalo u glazbenoj školi te sam počeo svirati bisernicu. Osim bisernice i raznih vrsta bubnjeva, sviram i ukulele. Ukulele je havajsko glazbalo sa žicama, vrsta male gitare.

* **Osvojio si razne nagrade u solističkim, komornim te nastupima s cijelim tamburaškim orkestrom. Kakav je osjećaj svirati pred povjerenstvom i trenutak kada te proglase pobjednikom?**

Na natjecanjima ne razmišljam o pobjedi i nemam tremu. Koncentriram se i pokušavam svirati najbolje što znam. Kada me proglase pobjednikom, osjećam se vrlo sretno i vrlo ponosno. Znam da moj uspjeh usrećuje i moju obitelj i moga profesora glazbe, Deana Koprija.

**A person playing a guitar and a person playing a piano

Description automatically generatedNagrade i priznanja:**

* **2022. školsko natjecanje: 1. nagrada (bisernica) učitelj Dean Kopri**
* **2023.školsko natjecanje: 1. nagrada (bisernica) učitelj Dean Kopri**
* **2024.:**

**- Oskar znanja Požega: 1. nagrada (bisernica)**

**- plaketa „Teodora“ za najviše osvojenih bodova među svim natjecateljima**

**- 2. nagrada (bubnjevi) Festival dječjeg glazbenog stvaralaštva u Zagrebu, učiteljica Nela Milošević**

**- 11. međunarodno natjecanje „Fantast“ Bečej:**

**1. nagrada (disciplina tambura)/1. nagrada (disciplina bisernica)**

**-1. nagrada državno naatjecanje Požega (komorni sastav – bisernica i bongosi)** *(Privatni album A.K.)*

* **Koja su to pozitivna iskustva zbog kojih je lijepo ići u glazbenu školu?**

U glazbenoj školi upoznao sam puno dobrih prijatelja, obišao sam različite dijelove Hrvatske i Europe, naučio puno toga. Shvatio sam koliko glazba spaja ljude i čini ih sretnima. Bez obzira na puno obaveza, ne mogu zamisliti život bez glazbe.

* **Ljubav prema bubnjevima? Što je to za tebe posebno u tom instrumentu?**

Moj otac svira bubnjeve pa sam odrastao gledajući ga i slušajući kako svira. S dvije ili tri godine, dobio sam dječje bubnjeve, a s pet počeo svirati „prave“ bubnjeve. Od svih instrumenata, bubnjevi su mi najdraži i sviram ih baš za svoj „gušt“. Obožavam taj ritam, zaboravim na sve oko sebe i nakon sviranja sam opušten i smiren.

* **Sviraš li bubnjeve samo za svoj „gušt“ ili i nastupaš?**

Bubnjeve doma sviram svakodnevno. Nastupam ponekad s bendom u kojem moj otac svira bubnjeve. Svirao sam na našičkoj Motorijadi, đurđenovačkom i našičkom adventu, raznim priredbama s tamburaškim društvom „Kontesa Dora“. Bubnjeve sviram i kao pratnja Pjevačkom zboru naše škole.

* **Baviš se uspješno i nogometom već sedam godina. Uz to si i odličan učenik u školi. Kako sve to uspijevaš?**

Da, obožavam nogomet i ponekad je teško sve uskladiti, ali tamo su moji prijatelji pa se veselim svakom treningu i nikada ne propuštam utakmice. Za sve je potrebna dobra organizacija vremena. Redovnu školu pohađam uvijek prijepodne tako da sve ostale aktivnosti obavljam poslijepodne. Pokušavam redovito učiti i rješavati školske obaveze. Ponedjeljkom i srijedom pohađam glazbenu školu, a kada se pripremam za nastup, probe su svakodnevne. Također, ponedjeljkom imam i nogometni trening, a u sezoni utakmice svaki vikend.

**Obitelj, podrška, motivacija**

* **Tko je tvoja najveća moralna podrška i po čemu je posebna?**

Moja podrška je cijela moja obitelj, a najveća - moja mama. Svjestan sam da bez nje ne bih uspio. Njoj nikada ništa nije teško za mene učiniti. Vozi me u glazbenu školu, na nastupe, nosi instrumente gdje god nastupam, vozi me na utakmice, u druženju s prijateljima uvijek nam priprema slasne zalogaje. Uvijek je vesela, razgovara sa mnom o svemu i potiče me da vjerujem u sebe i trudim se postati što bolji.

* **I tvoja baka ima ulogu u tvom glazbenom putovanju. Ispričaj nam nešto o tome!**

Svakoga ljeta praznike provodim kod bake na moru u Bibinjama. Kako mi je već dosadilo provoditi dane na jednom mjestu, vidio sam ulične svirače, te predložio baki da bih i ja pokušao. I tako već dva ljeta svakodnevno sviram ukulele turstima koji se šetaju uz more. Naravno, to sve prati moja majka pa nemam strah ni tremu. Sviđa mi se i to što ujedno vježbam i engleski jezik.

* **Vrlo zanimljivo! Kako se turisti ponašaju kada vide tvoj nastup?**

Puno njih pjeva sa mnom, pleše, neki me fotografiraju, neki se žele sa mnom fotografirati, neki daju novce. Uglavnom, meni je zanimljivo jer upoznajem različite ljude iz različitih krajeva svijeta, a najljepše je to kada vidim osmijeh na njihovim licima.

**TV iskustvo**

* **Nastupio si na ovogodišnjem natjecanju *The Voice Kids Hrvatska*. Čija je ideja bila za tvoju prijavu i kako su tekle pripreme i snimanja?**

A person standing in front of a red poster

Description automatically generated Moja mama je predložila, a ja sam bez razmišljanja prihvatio. Snimanje je krenulo dva mjeseca prije prikazivanja, u listopadu. Prijavilo se 1200 djece, izabrano je nas 60. TV ekipa došla je u Đurđenovac snimati najavu emisije. Snimali su na raznim mjestima gdje boravim: u školi, nogometnom klubu, našoj kući, s mojim prijateljima i sl. Dan snimanja u Zagrebu trajao je gotovo cijeli dan. Dosta je naporno jer smo krenuli putovati u Zagreb odmah nakon škole. Sve je uglavnom prošlo dobro.

* **Na pitanje članice žirija, Mie Dimšić, kakvo ti je cjelokupno iskustvo na TV-u, iskreno si odgovorio „stresno“. Sjećaš li se izlaska pred kamere i svojih osjećaja?**

Taj osjećaj nikada neću zaboraviti. Uhvatila me panika dok sam čekao svoj izlazak pred kamere i žiri, ali sam se smirio gledajući i družeći se s ostalim kandidatima.

Na kraju sam se osjećao sretno i ponosno što sam doživio ovo iskustvo. Biti na TV-u je stvarno nezaboravno.

(*Privatni album:A. Komloši )*

* **Što ćeš posebno pamtiti s toga snimanja?** *(*

Posebno ću pamtiti svoj nastup na bubnjevima s televizijskim bendom koji zapravo nije bio planiran i dogodio se spontano na prijedlog žirija. U tom trenutku više nisam imao tremu i vjerujte mi, uživao sam kao nikada u životu.

* **Imaš li neki savjet svojim vršnjacima koji požele prijaviti se na takav tip natjecanja?**

Tko god se želi prijaviti za natjecanje poput „The Voice Kids“ mora imati puno samopouzdanja i hrabrosti. Vjerujem da svatko može uspjeti ukoliko se dovoljno potrudi i ako odluči pratiti svoje snove!

* **Za kraj, odgovori kratko na sljedeća pitanja:**

**1. Pjevač/grupa?**

Twenty one pilots.

**4. Žanr glazbe?**

Pop, rock, rap.

**5. Nogometaš?**

Cristiano Ronaldo, Lamie Yamal, i Luka Modrić.

**6. Nogometni klub?**

Barcelona i Dinamo.

**7. Hrana?**

Lasagne.

**8. Piće?**

Voda.

**9. Video igrica?**

Minecraft.

**10. Boja?**

Crvena.